सामग्री: मजुरांच्या ट्रेनवरून आता महाराष्ट्र सरकार विरुद्ध केंद्र सरकार असा ‘सामना’ रंगण्याची चिन्हं निर्माण झाली आहेत.

काल म्हणजे 25 मे रोजी महाराष्ट्राचे मुख्यमंत्री उद्धव ठाकरे यांनी पत्रकार परिषद घेतली. त्यात त्यांनी अडकलेल्या मजुरांसाठीच्या ट्रेनवरून केंद्राबाबत नाराजी व्यक्त केली.

YouTube पोस्ट समाप्त, 1

80 ट्रेनची मागणी, मात्र 35-40 ट्रेनच मिळतायेत - उद्धव ठाकरे

उद्धव ठाकरे म्हणाले, “केंद्र सरकारकडे लॉकडाऊनच्या आधीपासून ट्रेन मागत होतो. इतर राज्यातील मजूर इथे थांबायला तयार नाहीत. त्यांना घरी जाण्याची परवानगी द्या, असं केंद्राला सांगत होतो. आम्हाला ट्रेन द्या, आम्ही खर्च करतो. दुर्दैवानं किंवा काही कारणं असतील, पण त्यावेळी काही परवानगी मिळाली नाही. आता हे संकट वाढल्यानंतर परवानगी दिली गेली.”

एवढंच नव्हे, तर केंद्राकडून आवश्यक असलेल्या संख्येच्या निम्म्याच ट्रेन मिळत असल्याचा आरोप उद्धव ठाकरेंनी केला.

“आपण रोज 80 ट्रेनची केंद्र सरकारकडे मागणी करतोय. आम्ही सोय करायला तया र आहोत, पण आम्हाला ट्रेन द्या. मात्र आपल्याला निम्म्याच म्हणजे 35-40 ट्रेनच आपल्याला मिळत आहेत. आपली क्षमता आहे. तुम्ही ट्रेन द्या, आम्ही आमच्याकडून सगळ्या मजुरांची नोंदणी करून व्यवस्था केलीय,” असं उद्धव ठाकरे म्हणाले.









पियुष गोयल यांच्याकडून ट्वीट्सची मालिका

उद्धव ठाकरेंच्या या वक्तव्यानंतर केंद्रीय रेल्वेमंत्री पियुष गोयल यांनी ट्विटरवर ट्वीट्सची मालिकाच सुरू केली आणि उद्धव ठाकरेंवर निशाणा साधला.

रेल्वे मंत्रालय महाराष्ट्राला 125 श्रमिक स्पेशल ट्रेन द्यायला तयार आहे, असं म्हणत पियुष गोयल पुढे म्हणाले, “तुम्ही म्हणालात की मजुरांची यादी तुमच्याकडे तयार आहे. ट्रेन कुठून सुटेल, प्रवाशांची यादी, मेडिकल सर्टिफिकेट आणि ट्रेन कुठपर्यंत हवीय इत्यादी सर्व माहिती पुढच्या एक तासात रेल्वेच्या महाप्रबंधकांकडे पोहोचवण्याची कृपा करावी. जेणेकरून ट्रेनची व्यवस्था आम्ही वेळेवर करू शकू.”

पियुष गोयल यांनी काल संध्याकाळी सव्वा सात वाजता हे ट्वीट केलं.

त्यानंतर त्यांनी पुन्हा दीड तासांनी ट्वीट केलं आणि महाराष्ट्र सरकारनं अद्याप मजुरांची यादी दिली नसल्याची खंत व्यक्त केली. 

पियुष गोयल

पियुष गोयल एवढ्यावरच थांबले नाहीत, तर त्यांनी रात्री 12 वाजता पुन्हा याबाबत ट्वीट केलं.

“रात्रीचे 12 वाजलेत आणि पाच तास झालेत, तरीही अद्याप महाराष्ट्र सरकारनं 125...\nमागील सामग्री खालीलप्रमाणे सारांशित केली जाऊ शकते:
लॉकडाऊनमुळे अडकलेल्या मजुरांसाठी केंद्रानं श्रमिक स्पेशल ट्रेन सुरू केल्या खऱ्या, पण त्यांची कमतरता भासत असल्याची खंत महाराष्ट्र सरकारनं व्यक्त केली, आणि त्यावरून एक नवीनच 'तू-तू-मैं-मैं' सुरू झाली.